b'\n_START_ARTICLE_\nBaltazar Tav\xc4\x8dar\n_START_SECTION_\n\xc5\xbdivljenje in delo\n_START_PARAGRAPH_\nBaltazar Tav\xc4\x8dar, ne\xc4\x8dak ljubljanskega \xc5\xa1kofa J. Tav\xc4\x8darja je gimnazijo kon\xc4\x8dal v Gradcu, filozofijo (1579-1582) in teologijo (1582-1586) pa je \xc5\xa1tudiral na Dunaju. Slu\xc5\xbebo kaplana je opravljal v raznih \xc5\xbeupnijah in bil od 1594\xe2\x80\x931597 \xc5\xbeupnik v Starem trgu pri Slovenj Gradcu in 1597\xe2\x80\x931625 nad\xc5\xbeupnik v La\xc5\xa1kem, arhidiakon oglejski, kanonik ljubljanski in apostolski protonotar. Leta 1613 je bil izvoljen za pro\xc5\xa1ta bratov\xc5\xa1\xc4\x8dine M. M. V. Dolorosae v Celju, 1615 \xc4\x8dlan beneficiaticijske komisije, kot tak 1620 v zadevi okoli pripadnosti \xc5\xbeupnije \xc5\xa0martno zastopal interese ljubljanske \xc5\xa1kofije._NEWLINE_Tav\xc4\x8dar je predstavnik katoli\xc5\xa1ke obnove v 16. in 17. stoletju. Ko so leta 1586 plemi\xc4\x8di najeli protestantskega pridigarja \xc5\xa0tefana Kimerlinga in hoteli zgraditi protestsko cerkev v Slovenj Gradcu, je Tav\xc4\x8dar, poobla\xc5\xa1\xc4\x8den od strica ljubljanskega \xc5\xa1kofa, takrat tudi cesarjevega namestnika za notranjeavstrijske de\xc5\xbeele, to prepre\xc4\x8dil. Enako odlo\xc4\x8dno je nastopal proti protestantom v La\xc5\xa1kem in na celjskem obmo\xc4\x8dju.'